Abdulaziz Komilov Toshkentda eng a’lochi o‘quvchilarni Yangi yil bilan tabrikladi

Kecha, 27-dekabr kuni Tashqi ishlar vaziri Abdulaziz Komilov Toshkent shahrining Uchtepa tumanidagi 123, 129, 203 va 238-maktablarning eng a’lochi o‘quvchilarini kirib kelayotgan Yangi yil bilan tabrikladi.

TIV matbuot xizmatining xabar berishicha, vazir nomidan maktab o‘quvchilariga har biriga alohida tabrik xatlari va esdalik sovg‘alari topshirildi.

Shavkat Mirziyoyevning 23-avgust kuni xalq ta’limi tizimini rivojlantirish, pedagoglarning malakasi va jamiyatdagi nufuzini oshirish, yosh avlod ma’naviyatini yuksaltirish masalalariga bag‘ishlangan videoselektor yig‘ilishida bergan topshirig‘ini bajarish doirasida Uchtepa tumanidagi mazkur maktablar vazirlik shafeligiga olingan edi.